b"\n_START_ARTICLE_\nTrit\xc3\xb3 alp\xc3\xad\n_START_SECTION_\nMorfologia\n_START_PARAGRAPH_\nLes femelles d'aquest amfibi solen ser m\xc3\xa9s grans que els mascles i poden mesurar fins a 12 cm de llargada total. \xc3\x89s capa\xc3\xa7 d'una regeneraci\xc3\xb3 total dels dits o d'una pota sencera. A vegades es troben exemplars amb 5 dits, fenomen anomenat polidactilisme._NEWLINE_Les femelles solen ser menys acolorides que els mascles i solen tenir marques jaspiades. En canvi, els mascles, tenen els costats blaus i una cresta baixa._NEWLINE_La seva esperan\xc3\xa7a de vida pot arribar als 20 anys, tot i que normalment arriben als 7.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nEs poden trobar per una \xc3\xa0rea bastant amplia del centre d'Europa, des de l'oest i nord de Fran\xc3\xa7a, fins al sud de Pol\xc3\xb2nia. Se'n coneix una poblaci\xc3\xb3 al nord de la Pen\xc3\xadnsula Ib\xc3\xa8rica, a la serralada Cant\xc3\xa0brica. Tamb\xc3\xa9 n'hi ha una de molt petita a la Sierra de Guadarrama (Madrid)._NEWLINE_Se'l pot trobar en diversos tipus d'habitat, sempre prop d'aig\xc3\xbces tranquil\xc2\xb7les, sobretot en zones boscoses muntanyoses, com boscos de con\xc3\xadferes, boscos de fulla caduca i prats alpins, fins als 2.500 metres d'altitud.\n_START_SECTION_\nReproducci\xc3\xb3\n_START_PARAGRAPH_\nLes femelles ponen diverses dotzenes d'ous a l'any i s\xc3\xb3n posats d'un en un sobre les plantes submergides a l'aigua. Les larves surten al cap de 15-20 dies amb br\xc3\xa0nquies i les potes davanteres clarament distingibles. Les potes posteriors apareixen m\xc3\xa9s tard."